CELEX: 62022CN0251
Language: et
Date: 2022-04-08 00:00:00
Title: Kohtuasi C-251/22 P: Scania AB, Scania CV AB, Scania Deutschland GmbH 8. aprillil 2022 esitatud apellatsioonkaebus Üldkohtu (kümnes koda laiendatud koosseisus) 2. veebruari 2022. aasta otsuse peale kohtuasjas T-799/17: Scania jt versus komisjon

30.5.2022   
            
            
               ET
            
            
               Euroopa Liidu Teataja
            
            
               C 213/35
            
         
      Scania AB, Scania CV AB, Scania Deutschland GmbH 8. aprillil 2022 esitatud apellatsioonkaebus Üldkohtu (kümnes koda laiendatud koosseisus) 2. veebruari 2022. aasta otsuse peale kohtuasjas T-799/17: Scania jt versus komisjon
      (Kohtuasi C-251/22 P)
      (2022/C 213/47)
      Kohtumenetluse keel: inglise
      
         Pooled
      
      
         Apellandid: Scania AB, Scania CV AB, Scania Deutschland GmbH (esindajad: advocaat D. Arts, avocate F. Miotto, advocate N. De Backer, advocaat C.E. Schillemans, advokater C. Langenius, S. Falkner, L. Ulrichs, P. Hammarskiöld)
      
         Teine menetlusosaline: Euroopa Komisjon
      
         Apellantide nõuded
      
      Apellandid paluvad Euroopa Kohtul:
      
                  —
               
               
                  täies ulatuses või osaliselt tühistada vaidlustatud kohtuotsus;
               
            
                  —
               
               
                  täies ulatuses või osaliselt tühistada 27. septembri 2017. aasta otsus C(2017) 6467 final, milles käsitletakse ELTL artikli 101 ja Euroopa Majanduspiirkonna (EMP) lepingu artikli 53 kohast menetlust (juhtum AT.39824 – Veokid) ja / või tühistada asjaomased trahvid või vähendada neid;
               
            
                  —
               
               
                  või saata kohtuasi tagasi Üldkohtusse uue otsuse tegemiseks, ja
               
            
                  —
               
               
                  mõista Euroopa Komisjonilt välja esimese astme ja apellatsiooniastme kohtukulud.
               
            
         Väited ja peamised argumendid
      
      Apellatsioonkaebuse põhjendamiseks esitavad apellandid neli järgmist väidet:
      
                  1.
               
               
                  Apellatsioonkaebuse esimeses väites leiavad apellandid, et Üldkohus rikkus õigusnormi, kuna ta ei tuvastanud, et kui komisjon tegi kokkuleppeotsuse (1) ja jätkas seejärel Scania suhtes uurimist sama töörühma kaudu, siis rikkus komisjon Euroopa Liidu põhiõiguste harta artikli 41 lõiget 1, nagu seda on tõlgendatud Euroopa Kohtu praktikas.
               
            
                  2.
               
               
                  Apellatsioonkaebuse teises väites kinnitavad apellandid, et Üldkohus rikkus õigusnormi, kui ta luges Saksamaa tasandi tegevuse geograafilise ulatuse kogu EMP-le ulatuvaks, samas kui see oli piiratud Saksamaaga.
               
            
                  3.
               
               
                  Apellatsioonkaebuse kolmandas väites on apellandid seisukohal, et Üldkohus rikkus õigusnormi, kui ta luges hulga tegusid kolmel erineval tasandil üheks rikkumiseks.
               
            
                  4.
               
               
                  Teise võimalusena leiavad apellandid apellatsioonkaebuse neljandas väites, et Üldkohus rikkus õigusnormi, kui ta jättis jõusse rahatrahvi, mis oli määratud aegunud teo eest.
               
            
         (1)  Komisjoni 19. juuli 2016. aasta otsus C(2016) 4673 final, milles käsitletakse ELTL artikli 101 ja EMP lepingu artikli 53 kohast menetlust (juhtum AT.39824 – Veokid).